b'\n_START_ARTICLE_\nBobby Kimball\n_START_PARAGRAPH_\nRobert "Bobby" Troy Kimball (s. 29. maaliskuuta 1947) on yhdysvaltalainen laulaja, joka tunnetaan parhaiten yhtyeest\xc3\xa4 Toto._NEWLINE_Kimball varttui louisianalaisessa pikkukaupungissa ja osoitti jo lapsuudessaan musiikillista erityislahjakkuutta. H\xc3\xa4n aloitti uransa Totossa 1977, mutta l\xc3\xa4hti siit\xc3\xa4 1984. H\xc3\xa4n palasi yhtyeeseen lyhyesti vuosina 1989\xe2\x80\x931990 ja on toiminut siin\xc3\xa4 j\xc3\xa4lleen vuodesta 1999. Vuonna 2008 Toton Steve Lukather ilmoitti j\xc3\xa4tt\xc3\xa4neens\xc3\xa4 yhtyeen ja yhtyeen toiminnan lakanneen. Kuitenkin vuonna 2010 Toto kasattiin uudelleen, mutta laulajana on toiminut siit\xc3\xa4 l\xc3\xa4htien Joseph Williams.'